S-519/2019

Mál þetta, sem þingfest var og dómtekið fimmtudaginn 24. október sl., er höfðað með ákæru lögreglustjórans á Suðurlandi þann 16. september sl., á hendur G-kvk-þgf L-kvk-þgf E-kvk-þgf og Y, I. gegn ákærðu báðum fyrir nytjastuld með því að hafa í samverknaði, aðfaranótt laugardagsins 6. júlí 2019, í heimildarleysi og óleyfi tekið bifreiðina […] þaðan sem hún stóð á bifreiðastæði utan við A á Selfossi og hagnýta sér síðan bifreiðina til aksturs en bifreiðin fannst síðar sömu nótt við bæinn B í Flóahreppi.

Telst brot ákærðu varða við 1. mgr. 259. gr. almennra hegningarlaga nr. 19, 1940.

II. gegn ákærðu báðum fyrir nytjastuld með því að hafa í samverknaði, aðfaranótt laugardagsins 6. júlí 2019, í heimildarleysi og óleyfi tekið bifreiðina […] þaðan sem hún stóð við bæinn B í Flóahreppi og hagnýta sér síðan bifreiðina til aksturs en bifreiðin fannst síðar sömu nótt utan vegar á veginum að B.

Telst brot ákærðu varða við 1. mgr. 259. gr. almennra hegningarlaga nr. 19, 1940.

III. gegn ákærðu báðum fyrir nytjastuld með því að hafa í samverknaði, aðfaranótt laugardagsins 6. júlí 2019, í heimildarleysi og óleyfi tekið bifreiðina […] þaðan sem hún stóð utan við sumarhús XX í landi C í Flóahreppi og hagnýta sér síðan bifreiðina til aksturs en ákærðu voru saman á bifreiðinni er lögregla stöðvaði aksturinn á Suðurlandvegi við D í Flóahreppi síðar sömu nótt.

Telst brot ákærðu varða við 1. mgr. 259. gr. almennra hegningarlaga nr. 19, 1940.

IV. gegn ákærðu G-kvk-þgf L-kvk-þgf fyrir umferðarlagabrot með því að hafa, aðfaranótt laugardagsins 6. júlí 2019, ekið bifreiðinni […] um D og Suðurlandsveg í Flóahreppi, án gildra ökuréttinda, ófær um að stjórna bifreiðinni örugglega vegna neyslu róandi/slævandi lyfja og óhæf til að stjórna bifreiðinni örugglega vegna áhrifa alprazólams (100 ng/ml í blóði).

Teljast brot ákærðu varða við 2. mgr. 44. gr., 1. mgr., sbr. 2. mgr. 45. gr. a. og 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærðu bæði verði dæmd til refsingar og til greiðslu alls sakarkostnaðar og ákærðu G-kvk-þgf L-kvk-þgf verði gert að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum.

Við þingfestingu málsins mætti ákærða, G-kvk-nf L-kvk-nf, ásamt skipuðum verjanda sínum, S-kk-þgf S-kk-þgf lögmanni, og ákærði, Y, ásamt skipuðum verjanda sínum, Þ-kk-þgf Þ-kk-nf lögmanni. Ákærðu viðurkenndu bæði skýlaust að hafa gerst sek um þá háttsemi sem þeim er gefin að sök í ákæru. Með vísan til skýlausra játninga ákærðu og þar sem dómari taldi ekki ástæðu til að draga í efa að játning þeirra væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærðu hafa gerst sek um þá háttsemi sem þeim er gefin að sök í ákæru og þar þykir rétt færð til refsiákvæða. Ákærðu hafa með háttsemi sinni unnið sér til refsingar. Samkvæmt framlögðu sakavottorði hefur ákærða G-kvk-nf L-kvk-nf fjórum sinnum áður sætt refsingu, þar af tvisvar sinnum fyrir akstur undir áhrifum ávana og fíkniefna ásamt öðrum brotum. Þann 12. júní 2019 var ákærðu G-kvk-þgf L-kvk-þgf gert að sæta fangelsi í 4 mánuði, skilorðsbundið til tveggja ára, m.a. fyrir vörslu fíkniefna, fíkniefnaakstur og akstur án þess að hafa öðlast ökuréttindi. Þá var ákærða svipt ökurétti í 5 ár frá 17. september 2019. Þann 9. október 2019 var ákærða G-kvk-nf L-kvk-nf dæmd til greiðslu sektar fyrir fíkniefnaakstur og akstur án gildra ökuréttinda og var ákærða svipt ökurétti í tvö ár frá 17. september 2024. Sakaferill ákærðu hefur að öðru leyti ekki áhrif við ákvörðun refsingar í máli þessu. Með vísan til 60. gr. almennra hegningarlaga nr. 19/1940, ber að taka ofangreindan skilorðsdóm upp og dæma með hinum nýju brotum, og ákveða refsingu ákærðu í einu lagi með vísan til 77. og 78. gr. sömu laga. Samkvæmt framlögðu sakavottorði ákærða Y, hefur ákærði þrisvar sinnum áður sætt refsingu. Þann 29. maí 2019 var ákærða gert að sæta fangelsi í 8 mánuði, skilorðsbundið til tveggja ára, m.a. fyrir þjófnaðarbrot, húsbrot, gripdeildarbrot, ölvunar og fíkniefnaakstur, sviptingarakstur o.fl. Þá var ákærði sviptur ökurétti í 3 ár frá 29. maí 2019. Sakaferill ákærða hefur að öðru leyti ekki áhrif við ákvörðun refsingar í máli þessu. Með broti því sem lýst er í ákæru hefur ákærði rofið skilorð síðastgreinds dóms og ber að dæma upp framangreinda refsingu og ákveða refsingu í einu lagi sbr. 60. gr. og 77. gr. almennra hegningarlaga nr. 19/1940.

Refsing ákærðu G-kvk-ef L-kvk-ef er hæfilega ákveðin fangelsi í 6 mánuði. Að virtum atvikum máls og að teknu tilliti til skýlausrar játningar ákærðu þykir rétt að fresta fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum.

Refsing ákærða Y er hæfilega ákveðin fangelsi í 10 mánuði. Að virtum atvikum máls og að teknu tilliti til sakaferils og ungs aldurs ákærða, þykir rétt að fresta fullnustu sjö mánaða af refsingunni og skal sá hluti hennar falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærðu G-kvk-þf L-kvk-þf ökurétti í 1 ár, frá 17. september 2026.

Með vísan til 235. gr. laga nr. 88/2008 um meðferð sakamála, ber að dæma ákærðu G-kvk-þf L-kvk-þf til greiðslu sakarkostnaðar, sem nemur samkvæmt yfirliti lögreglu samtals 189.311 kr. auk þóknunar skipaðs verjanda síns, S-kk-ef S-kk-ef lögmanns, sem er hæfilega ákveðin 350.000 kr. að teknu tilliti til virðisaukaskatts.

Með vísan til 235. gr. laga nr. 88/2008 um meðferð sakamála, ber að dæma ákærða Y til greiðslu sakarkostnaðar, sem er þóknun skipaðs verjanda síns, Þ-kk-ef Þ-kk-ef lögmanns, sem er hæfilega ákveðin 350.000 kr. að teknu tilliti til virðisaukaskatts auk ferðakostnaðar sem nemur 39.840 kr.

H-kk-nf O. A-kk-nf dómstjóri kveður upp dóm þennan.

D Ó M S O R Ð :

Ákærða, G-kvk-nf L-kvk-nf, sæti fangelsi í 6 mánuði en fresta skal fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum.

Ákærði, Y, sæti fangelsi í 10 mánuði en fresta skal fullnustu sjö mánaða af refsingunni og skal sá hluti hennar falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Ákærða, G-kvk-nf L-kvk-nf, er svipt ökurétti í 1 ár frá 17. september 2026.

Ákærða, G-kvk-nf L-kvk-nf, greiði sakarkostnað, samtals 539.311 krónur, þar af þóknun skipaðs verjanda síns, S-kk-ef S-kk-ef lögmanns, 350.000 krónur að teknu tilliti til virðisaukaskatts.

Ákærði, Y, greiði þóknun skipaðs verjanda síns, Þ-kk-ef Þ-kk-ef lögmanns, 350.000 krónur að teknu tilliti til virðisaukaskatts auk ferðakostnað verjanda sem nemur 39.840 krónum.

H-kk-nf O. A-kk-nf